TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
USA toetab täielikult Iisraeli
Hamas valmis läbirääkimisteks Mahmoud Abbasiga
Bahrain soojendab suhteid Iisraeliga
USA president Donald Trump võttis eelmine nädal üllatuslikult ühendust
Ameerika Juudi Kongressiga.
Ta teatas, et USA toetab täielikult Iisraeli poliitikat
ja on valmis kaitsma Iisraeli ÜROs,
kus Iisraeli on aastaid mustatud.
"Isiklikul tasandil, kuna naasin alles veidi aja eest Iisraelist,
ma tegelikult armastan Iisraeli," tõdes president veidi heldinult.
"USA jääb alatiseks Iisraeli kõrvale
ja toetab seda peatsetel rahukõnelustel.
Loodan, et rahuprotsess käivitub veel käesoleval aastal."
Iisraelis peavad mõned ortodoksi rabid viimase kuu loodusõnnetusi
piibellikeks lõpuaja märkideks.
Eriti kui juubeliaasta 5777 on just täna lõppemas
ja seejärel usutakse algavat Messia aegu,
millega kaasnevad sellised jõulised kliimamuutused.
Ka kosmose tähtkujudes toimuvad liikumised
on hoogu juurde andnud mõnede rabide uskumustele,
et lähenemas on messiaanlik aeg ja samas ka Messia tulek.
Rabide väitel on neil uskumistel häid põhjendusi,
sest vaid ühe kuu vältel on maakera raputanud
12 erinevat looduskatastroofi, üks hullem kui teine.
Orkaanid, maavärinad, tsunamid, päikesetormid ja tohutud üleujutused,
mis kõik on seotud lõpuaega kirjeldavate sündmustega.
Ca 10 aastat kestnud erimeelsuste järel teatas Gazat valitsev Hamas,
et on valmis istuma kõnelustelauda
Mahmoud Abbasi juhitava Palestiina omavalitsusega.
Üllatavaks teeb avalduse seegi,
et Hamas lubas tulla kõnelustele ilma eeltingimusteta.
See tähendaks omakorda,
et Gaza valitsus siirduks PO-le ehk Abbasile.
Selle muutsid võimalikuks
paari nädala eest Kairos peetud kõnelused,
mida vahendas Egiptus, kes tagas Hamasile,
et selle sõjaline tiib al-Qassam Brigaadid
võivad tegutseda iseseisva ja POst sõltumatu sõjalise jõuna.
Toimetuse saadud eelteadete järgi pole Abbas eriti innustatud
kaoses Gaza valitseda võtmisest,
eriti kui Hamasi sõjaline tiib saab avalikult oma tegevust jätkata.
Hamas teatas siiski ka valmidusest üldvalimisteks,
mis toimusid viimati 2006. a ehk 11 aasta eest.
Iisraeli saatkond USAs, New Yorgis, tuli mõneks ajaks sulgeda,
kuna sinna oli saadetud mürki sisaldav ümbrik.
Uurimisel selgus,
et Iisraeli peaministrile adresseeritud ümbrikus oli eluohtlik aine
ja see oli toodud saatkonda
vaid mõni tund enne peaministri saabumist sinna.
Netanyahu viibis see nädal USAs
ja osales tesisipäeval mh ÜRO Peaassamblee istungil
ning kohtus president Trumpiga.
Saatkonna töö taastus pärast seda, kui saadetise sisu oli ohutuks tehtud.
Ükski rühmitus ega organ pole seni kirja saatmise eest vastutust võtnud,
kuid USA ametnikud käivitasid asjaolude selgitamiseks juurdluse.
Viie eri riigi aladel elavad kurdid
tahavad korraldada referendumi iseiseiva riigi väljakuulutamise poolt.
See on olnud hajali elavate kurdi rühmituste eesmärgiks
alates 1. Maailmasõja aegadest. Iisrael teatas juba kuu alguses,
et toetab kurdide pürgimusi lahku lüüa ja iseseisvuda.
Kurdistaniks nimetatav riik
tekiks algul peamiselt Iraagi kesk- ja põhjaosade kurdi aladele.
Iraagi parlament teatas vastuseisust, kuid ei saa referendumit takistada.
Iisraelil ja kurdidel on olnud juba 1960. a-ist rohkelt erinevat koostööd,
nii sõjaiselt kui luure- ja majandushuvide vallas.
Kurdid on usult peamiselt sunniidid, kuid mõõdukamat sorti.
Kristlasest arheoloog dr Scott Stripling leidis ühe kaevamistöö käigus
Samaariast Khirbet el-Maqatirist, Ofra linna lähedalt,
suure hulga iidseiks osutunud inimluid.
Luud avastati juba nelja aasta eest, 2013. a,
kuid nende algupära ja ajalugu leidis kinnitust alles hiljuti.
Asi oli 69. a AD peetud mässus Rooma okupantide vastu.
Rühm juute, kuus meest ning mõned naised ja lapsed,
piirati roomlaste poolt sisse õlipressi koopas ja tapeti lõpuks kõik.
Luud leidnud arheoloogid tahtsid,
et nende säilmed saaksid õige juudi matusetalituse ja nii ka läheb.
Selle eest vastutav usuametnik andis loa
ja väike iseseisvust taotlenud rühm
maetakse sündmuspaigale ja luude leiukohale võimalikult lähedale
ligi 2000 aastat hiljem.
Väike Pärsia lahe naftariik Bahrain
on hakanud üllatuslikult Iisraeliga suhteid soojendama.
Kuningas Hamad bin Isa Khalifa tegi midagi ainulaadset,
kui mõistis karmilt hukka
araabiamaade Iisraeli vastu suunatud boikotid.
Kuningas pidas kõne Simon Wiesenthali keskuses
Los Angeleses, USAs, eelmine nädal.
Samal üritusel mainis kuningas keskuse juhile,
rabi Abraham Cooperile, et Bahraini kuningriigi alamad
võivad vabalt Iisraeli reisida, millal aga soovivad.
Bahrain on Saudi Araabia kõrval juba teine oluline araabiamaa,
kes Iisraeliga suhteid arendab.
Märkimisväärne on seegi, et Bahrainil ja Saudi Araabial
on aastakümneid kestnud soojad suhted ka omavahel.
Saudide ja Iisraeli suhted
on aga oluliselt soojenenud pärast USA presidendi vahetumist.
Bahrain on eriline sellegi poolest, et seal valitseb usuline sallivus.
Riigi pealinnast Manamast võib leida kristliku kiriku,
hindu templi ja sünagoogi.
Mainitud Simon Wiesenthali Keskuse korraldatud üritusel
viibis üle 400 delegaadi eri maadest ja ennekõike eri uskudest:
moslemeid, sikhe, hindusid, budiste, kristlasi ja muidugi juute.
Ürituse lõpuks tõusid kõik kohalolijad, ka moslemeist delegaadid püsti,
kui Bahraini Rahvusorkester mängis Iisraeli hümni Hatikvat.
Iisraeli ja araabiamaade suhetes toimub midagi ainulaadset.
Sellised olid tänased uudised.
Toimetus soovib Iisraelile head alanud 5778. aastat.
Kandke seda maad endiselt palveis ja jääge meie kanalile!
Tõlge: Monika Jaaguri
Kui soovite saadet toetada,
võite helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanil nähtavale arvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli.
Aitäh toetuse eest!
Lisainfo: www.tv7.ee